Uznesenie Všeobecného súdu zo 6. augusta 2024 – Sparkasse KölnBonn/SRB
(vec T-475/23)1
(„Hospodárska a menová únia – Banková únia – Jednotný mechanizmus riešenia krízových situácií úverových inštitúcií a určitých investičných spoločností (SRM) – Jednotný fond na riešenie krízových situácií (SRF) – Rozhodnutie SRB o výpočte príspevkov ex ante na príspevkové obdobie 2023 – Článok 70 ods. 2 nariadenia (EÚ) č. 806/2014 – Zjavne dôvodná žaloba – Časové obmedzenie účinkov uznesenia“)
Jazyk konania: nemčina
Účastníci konania
Žalobkyňa: Sparkasse KölnBonn (Kolín nad Rýnom, Nemecko) (v zastúpení: F. Kruis a N. Bartmann, advokáti)
Žalovaná: Jednotná rada pre riešenie krízových situácií (v zastúpení: J. Kerlin, C. Flynn a T. Wittenberg, splnomocnení zástupcovia, za právnej pomoci G. Coppo a K. Bongs, advokáti)
Vedľajší účastníci, ktorí v konaní podporujú žalovanú: Európsky parlament (v zastúpení: J. Etienne a G. Bartram, splnomocnení zástupcovia), Rada Európskej únie (v zastúpení: J. Haunold, A. Westerhof Löfflerová a J. Bauerschmidt, splnomocnení zástupcovia)
Predmet veci
Svojou žalobou založenou na článku 263 ZFEÚ sa žalobkyňa domáha zrušenia rozhodnutia Jednotnej rady pre riešenie krízových situácií (SRB) SRB/ES/2023/23 z 2. mája 2023 o výpočte príspevkov ex ante do jednotného fondu na riešenie krízových situácií (SRF) na rok 2023 v rozsahu, v akom sa jej týka
Výrok
Rozhodnutie Jednotnej rady pre riešenie krízových situácií (SRB) SRB/ES/2023/23 z 2. mája 2023 o výpočte príspevkov ex ante do jednotného fondu na riešenie krízových situácií (SRF) na rok 2023 sa zrušuje v rozsahu, v akom sa týka spoločnosti Sparkasse KölnBonn.
Účinky rozhodnutia SRB/ES/2023/23 zostávajú zachované, pokiaľ ide o spoločnosť Sparkasse KölnBonn, až kým SRB neprijme potrebné opatrenia na vykonanie tohto uznesenia, a to v primeranej lehote nepresahujúcej šesť mesiacov odo dňa, keď sa toto uznesenie stane konečným.
SRB znáša svoje vlastné trovy konania a je povinná nahradiť trovy konania vynaložené spoločnosťou Sparkasse KölnBonn.
Európsky parlament a Rada Európskej únie znášajú svoje vlastné trovy konania.
____________
1 Ú. v. EÚ C 329, 18.9.2023.